ארל ויליאמס

ארל ויליאמס (באנגלית: Earl Williams; ) הוא כדורסלן עבר אמריקאי-ישראלי, ששיחק בישראל בשנות ה-80. גובהו 2.04 מטרים.

קריירה 
ויליאמס נולד בפנסילבניה וגדל במונטגומרי, אלבמה, עם אימו (שהייתה עוזרת הבית של מרטין לותר קינג) ושמונת אחיו. החל לשחק כדורסל בגיל 8.

לאחר שסיים את לימודיו באוניברסיטת וינסטון-סיילם בצפון קרוליינה, נבחר ויליאמס במקום ה-49 בדראפט ה-NBA בשנת 1974 על ידי פיניקס סאנס. בסה"כ שיחק ויליאמס כ-4 שנים בליגת ה-NBA בהן קלע בממוצע 4.5 נק' למשחק וקלט 5.6 כדורים חוזרים ב-146 משחקים.

לקראת עונת 1979/80 הוחתם על ידי מכבי תל אביב כשחקן זר בקבוצה. בעונתו הראשונה הגיע עם הקבוצה לגמר גביע אירופה לאלופות, והפסיד שם לריאל מדריד. בשנתו השנייה בישראל, במרץ 1981, הוביל את מכבי תל אביב לזכייתה השנייה בגביע אירופה לאלופות, כשהוא קולע 19 נקודות במשחק הגמר נגד קבוצת סינודינה בולוניה האיטלקית. בתום עונה זו התגייר ויליאמס בארצות הברית כדי שיוכל להמשיך לשחק במכבי תל אביב, על תקן של שחקן ישראלי. בסוף עונת 1983 עזב ויליאמס את ישראל ושיחק במספר קבוצות אירופיות. בסה"כ קלע בארבע העונות בגביע אירופה 2127 נק' ב-64 משחקים. 

בעונת 1985/86 חזר לארץ ושיחק בהפועל תל אביב. בשנים הבאות שיחק בקבוצות אליצור נווה דוד רמלה, הפועל חולון, מכבי רמת גן עימה זכה בגביע הליגה בעונת 1990 ובני הרצליה. פרש ממשחק בתום עונת 1994 בה שיחק בהרצליה. 

ויליאמס שיחק בעמדת הסנטר, ונודע בין השאר בכישורי הריבאונד שלו. לאורך כל הקריירה, מה-NBA ועד העונות בישראל, נחשב לשחקן מוכשר בעל מזג סוער והיה מעורב במספר סכסוכים וקטטות. בסה"כ קלע 3,225 נקודות בליגה הישראלית הראשונה בקבוצות השונות. 

בשנים האחרונות ויליאמס מתגורר בניו ג'רזי עם אשתו הישראלית, ומשמש מחנך בבית ספר לחינוך מיוחד.

לקריאה נוספת
 שמואל יעקבסון, כדורסל 2000, דביר כצמן, 1992.

קישורים חיצוניים

 
 
 
 
 
 
 סטטיסטיקות מקריירת האנ.בי. איי של וויליאמס
 ארל ויליאמס באתר מנהלת הליגה בכדורסל

הערות שוליים

כדורסלנים ישראלים
כדורסלנים אפרו-אמריקאים
כדורסלנים אמריקאים
בחירות דראפט של פיניקס סאנס
כדורסלני פיניקס סאנס
כדורסלני מכבי תל אביב
כדורסלני הפועל חולון
כדורסלני הפועל תל אביב
כדורסלני מכבי עירוני רמת גן
גרים
כדורסלני ניו יורק נטס
פנסילבניה: כדורסלנים
כדורסלני אליצור רמלה
כדורסלני אוניברסיטאות ומכללות בארצות הברית
ישראלים שנולדו ב-1951